Dries Low

**Dries Low** (ca. 490, A.Æ. – 523, A.Æ.) var en avalonsk guvernør av Feamath Peak, og venn av baron Ansigar Chimp av Whiterock. For en kort stund var han også ridder av Eadric – en stilling han mistet fort etter Ansigar dolket ham i ryggen for hans støtte i Spiddernes hevn.

## ***Biografi***

### **Tidlig liv**

Født og oppvokst i Feamath Peak, var Dries Low oppdratt i en middelklassefamilie med rot i muring. Under Bjørnespidderens erobringer hadde imidlertid Low-ene opparbeidet seg en liten formue ved å være baronens eneste murere. De ble derfor holdt i høyaktelse hos huset Chimp, og Dries ble etterhvert kjent med deres eldste sønn, Ansigar.

### **Spiddernes hevn**

Som en brikke i Ansigars spill om å kontrollere Whiterock ved å holde vasallene sine i sjakk, var Dries gitt posisjonen som *de facto* guvernør av Feamath Peak. Da Phile Chimp iverksatte Spiddernes hevn, var hun støttet av Ansigar og Dries – sistnevnte kun med begjæringen av å kunne arve et ridderskap hvis noen av Chimp-ene døde eller offisielt besitte guvernør-setet.

Med døden til Archippos etter slaget om Eadric, red Dries til ridderskapet for å gjøre krav på det. Her ble han imidlertid møtt av Denis Emmerich, som erklærte seg selv den nye ridderen av Eadric. Nyhetene ble overbrakt til Ansigar, som etter litt graving fant ut at Denis' ektemann var igjen i Feamath Peak. Med mindre Denis overga landområdet til Dries ville ektemannen bøte med livet. Denis prøvde å motstå Ansigars trusler, men da han fikk en boks med en avskåret penis ga han seg. Denis ble brakt tilbake til Whiterocks hovedstad og satt i arresten sammen med sin ektemann.

### **Død og arv**

Med Eadric sikret, feiret Dries og Ansigar i Feamath-villaen. Horer og vin flommet over. Dries visste at med *de facto* posisjonen som guvernør og stillingen som ridder, sto Dries sterkt i samfunnet. Han hadde allerede sendt brev til brødrene sine om å samle styrker for å styrte Chimp-ene. Samme natt som drikkegildet skjedde, betalte Ansigar noen horer til å gi Dries en siste dans i sengen. Neste dag ble Dries funnet naken i sengen med dødelige sår i brystet og med hodet nesten skåret av.

Etter Dries' død, inviterte Ansigar brødrene hans – utenom én – til middag. Alle takket nei, da de visste at Ansigar var arkitekten bak Dries' død. Den yngste av dem, Fritz, ble imidlertid innkalt og adlet i nærvær av Ansigar.

I et skittent dobbeltspill hadde Ansigar sikret sin egen posisjon som Whiterocks baron ved å støtte Philes angrep på Bjørnespidderens sterkeste vasaller. For å ikke bli motarbeidet av Dries fra innsiden – i hans posisjon som den reelle guvernøren av Feamath Peak – forsikret han at et ridderskap ville bli hans med en eventuell søskens død. Dette var allikevel aldri planen, da målet var å fjerne Dries på minst mistenkelige, men samtidig truende måte: nok til å få brødrene hans til å holde seg unna. Samtidig beholdt Ansigar både lady Eadric og en av Dries' brødre i live for å forsikre at ingen av dem prøvde å velte Ansigar – ved å gjøre dem paranoide ovenfor hverandre, og aldri la dem hvile. Ansigar tok over posisjonen som guvernør fullstendig nå, og var fryktet av borgerne.

## ***Trivia***

1. *Dries* er den nederlanske kortformen av *Andries*, som betyr "mannlig, maskulin".
2. *Low* er en variant av *Law*, som kommer fra det gammelengelske *hlaw* "haug, kolle, ås".